CELEX: 32014R0275
Language: hr
Date: 2014-01-07 00:00:00
Title: Delegirana uredba Komisije (EU) br. 275/2014 оd 7. siječnja 2014. o izmjeni Priloga I. Uredbi (EU) br. 1316/2013 Europskog parlamenta i Vijeća o uspostavi Instrumenta za povezivanje Europe  Tekst značajan za EGP

19.3.2014   
            
            
               HR
            
            
               Službeni list Europske unije
            
            
               L 80/1
            
         
      DELEGIRANA UREDBA KOMISIJE (EU) br. 275/2014
   оd 7. siječnja 2014.
   o izmjeni Priloga I. Uredbi (EU) br. 1316/2013 Europskog parlamenta i Vijeća o uspostavi Instrumenta za povezivanje Europe
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) br. 1316/2013 Europskog parlamenta i Vijeća od 11. prosinca 2013. o uspostavi Instrumenta za povezivanje Europe (1), kojom se izmjenjuje Uredba (EU) br. 913/2010 i stavlja izvan snage uredbe (EZ) br. 680/2007 i (EZ) br. 67/2010, a posebno njezin članak 21.,
   budući da:
   
               (1)
            
            
               U skladu s člankom 21. stavkom 3. Uredbe (EU) br. 1316/2013 unutar prve godine nakon stupanja na snagu te uredbe, dodjeljuju se ovlasti Komisiji za donošenje delegiranih akata kojima se određuju prioriteti za financiranje u prometu utvrđeni u programima rada za vrijeme trajanja Instrumenta za povezivanje Europe u skladu s člankom 7. stavkom 2. Nužno je stoga da se delegirani akt koji detaljnije iznosi prioritete za financiranje u prometu donese prije donošenja programa rada.
            
         
               (2)
            
            
               U skladu s člankom 21. stavkom 3., prioriteti za financiranje u prometu trebali bi uzeti u obzir prihvatljive aktivnosti koje pridonose projektima od zajedničkog interesa u skladu s Uredbom (EU) br. 1315/2013 Europskog parlamenta i Vijeća (2) navedene u skladu s člankom 7. stavkom 2. Uredbe (EU) br. 1316/2013.
            
         
               (3)
            
            
               Prihvatljive aktivnosti navedene u članku 7. stavku 2. Uredbe (EU) br. 1316/2013 detaljnije su iznesene u člancima 10. i 11. te uredbe kojom se osiguravaju najviše primjenjive stope financiranja tih aktivnosti. Prikladno je stoga upućivati na aktivnosti navedene u tim člancima kako bi se detaljnije iznijeli prioriteti za financiranje u prometu.
            
         
               (4)
            
            
               Projekti od zajedničkog interesa iz Dijela I. Priloga I. Uredbi (EU) br. 1316/2013 prihvatljivi su za višegodišnje programe rada iz članka 17. stavka 3. te uredbe. Projekti koji nisu navedeni u Dijelu I. Priloga I., a koji su prihvatljivi prema članku 7. stavku 2. te uredbe, prihvatljivi su za godišnje programe rada.
            
         
               (5)
            
            
               Uzimajući u obzir da se članak 21. stavak 3. Uredbe (EU) br. 1316/2013 odnosi na posebne ciljeve za promet iz članka 4. stavka 2. te uredbe prikladno je upućivati na te ciljeve za potrebe ove uredbe.
            
         
               (6)
            
            
               Uzimajući u obzir da će financijski instrumenti dobiti doprinos EU-a u skladu s godišnjim radnim programima, prikladno je uključiti odgovarajući prioritet.
            
         
               (7)
            
            
               Programima se podupiru mjere navedene u članku 5. stavku 2. točki (b) Uredbe (EU) br. 1316/2013 koje sadrže troškove za tehničku i administrativnu pomoć nastale u sklopu upravljačkog rada Komisije za Instrument za povezivanje Europe i ograničeni su na 1 % financijske omotnice, a neće biti obuhvaćeni programima rada. Međutim, aktivnosti kojima se podupiru programi koje pridonose projektima od zajedničkog interesa, kako je predviđeno člankom 7. stavkom 2. i navedeno u članku 5. stavku 2. točki (a) Uredbe (EU) br. 1316/2013, bit će obuhvaćene programima rada te su uključene s odgovarajućim prioritetom.
            
         
               (8)
            
            
               Sva sredstva iz članka 5. stavka 1. točke (a) Uredbe (EU) br. 1316/2013 uključujući sredstva prenesena iz Kohezijskog fonda bit će obuhvaćeni istim programima rada. U skladu s člankom 11. te uredbe, sredstva prenesena iz Kohezijskog fonda podliježu posebnim pozivima na dostavu prijedloga.
            
         
               (9)
            
            
               Ova Uredba treba stupiti na snagu sljedećeg dana od dana objave u Službenom listu Europske unije kako bi se omogućilo pravovremeno donošenje provedbenih akata iz članka 17. stavka 3. Uredbe (EU) br. 1316/2013.
            
         DONIJELA JE OVU UREDBU:
   Članak 1.
   Tekst naveden u Prilogu ovoj Uredbi dodaje se kao Dio VI. Prilogu I. Uredbi (EU) br. 1316/2013.
   Članak 2.
   Ova Uredba stupa na snagu prvog dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 7. siječnja 2014.
      
         
            Za Komisiju
         
         
            Predsjednik
         
         José Manuel BARROSO
         
      
   
   
      (1)  SL L 348, 20.12.2013., str. 129.
   
      (2)  Uredba (EU) br. 1315/2013 Europskog parlamenta i Vijeća od 11. prosinca 2013. o smjernicama EU-a za razvoj transeuropske prometne mreže i o stavljanju izvan snage Odluke br. 661/2010/EU (SL L 348, 20.12.2013., str. 1.).
   
      PRILOG
      U Prilog I. Uredbi (EU) br. 1316/2013, dodaje se sljedeći Dio VI.:
      
         „DIO VI
         
            PRIORITETI ZA FINANCIRANJE PROMETA ZA POTREBE VIŠEGODIŠNJIH I GODIŠNJIH RADNIH PROGRAMA
         
         1.   Prioriteti za financiranje višegodišnjih radnih programa
         
         
                     1.1
                  
                  
                     Prioriteti za financiranje u svrhu premošćivanja veza koje nedostaju, otklanjanja uskih grla, jačanja interoperabilnosti željeznice i, posebno, poboljšanja prekograničnih dionica:
                     
                                 i.
                              
                              
                                 prethodno identificirani projekti na koridorima središnje mreže (željeznice, unutarnji plovni putovi, ceste, morske ili riječne luke);
                              
                           
                                 ii.
                              
                              
                                 prethodno identificirani projekti na ostalim koridorima središnje mreže (željeznice, unutarnji plovni putovi, ceste, morske ili riječne luke);
                              
                           
                                 iii.
                              
                              
                                 interoperabilnost željeznice;
                              
                           
                                 iv.
                              
                              
                                 uvođenje ERTMS-a.
                              
                           
               
                     1.2
                  
                  
                     Prioriteti za financiranje prometa u svrhu osiguravanja dugoročnih održivih i učinkovitih prometnih sustava radi priprema za protoke prometa u budućnosti, kao i omogućivanje dekarbonizacije za sve vrste prijevoza prijelazom na inovativne i energetski učinkovite prometne tehnologije s niskom razinom emisija ugljika, ujedno povećavajući razinu sigurnosti:
                     
                                 i.
                              
                              
                                 uvođenje novih tehnologija i inovacija za sve vrste prijevoza s posebnim naglaskom na dekarbonizaciju, sigurnost i inovativne tehnologije za promidžbu održivosti, poboljšanje poslovanja, upravljanja, multimodalnosti i dostupnosti mreže;
                              
                           
                                 ii.
                              
                              
                                 sigurna i zaštićena infrastruktura, uključujući zaštićena parkirališna mjesta na cestovnoj osnovnoj mreži.
                              
                           
               
                     1.3
                  
                  
                     Prioriteti za financiranje u svrhu optimiziranja integracije i međusobnog povezivanja vrsta prijevoza i jačanja interoperabilnosti prijevoznih usluga istodobno osiguravajući pristup prometnim infrastrukturama:
                     
                                 i.
                              
                              
                                 jedinstvenom europskom nebu – SESAR;
                              
                           
                                 ii.
                              
                              
                                 riječnim informacijskim uslugama;
                              
                           
                                 iii.
                              
                              
                                 inteligentnim prijevoznim uslugama za ceste;
                              
                           
                                 iv.
                              
                              
                                 sustavu nadzora i upravljanja pomorskim prometom;
                              
                           
                                 v.
                              
                              
                                 morskim autocestama;
                              
                           
                                 vi.
                              
                              
                                 mjerama za provedbu prometnih infrastruktura u čvorištima osnovne mreže, uključujući urbana čvorišta;
                              
                           
                                 vii.
                              
                              
                                 poveznice s multimodalnim logističkim platformama i njihov razvoj.
                              
                           
               
                     1.4
                  
                  
                     Mjere za potporu programa
                  
               2.   Prioriteti za financiranje godišnjih radnih programa
         
         
                     2.1
                  
                  
                     Prioriteti za financiranje u svrhu otklanjanja uskih grla, jačanja interoperabilnosti željeznice, premošćivanja veza koje nedostaju i, posebno, poboljšanja prekograničnih dionica:
                     
                                 i.
                              
                              
                                 željeznice, unutarnji plovni putovi i cestovni projekti na osnovnoj mreži uključujući veze s riječnim i morskim lukama i zračnim lukama kao i razvoj luka;
                              
                           
                                 ii.
                              
                              
                                 projekti sveobuhvatne mreže (željeznice, unutarnji plovni putovi, ceste, morske ili riječne luke);
                              
                           
                                 iii.
                              
                              
                                 projekti za povezivanje transeuropske prometne mreže s mrežama susjednih zemalja, posebno one koje se odnose na prekogranične dionice (željeznice, unutarnji plovni putovi, ceste, morske ili riječne luke).
                              
                           
               
                     2.2
                  
                  
                     Prioriteti za financiranje u prometu kako bi se osigurali dugoročni održivi i učinkoviti prometni sustavi u svrhu priprema za protoke prometa u budućnosti, kao i omogućivanje dekarbonizacije za sve vrste prijevoza prijelazom na inovativne i energetski učinkovite prometne tehnologije s niskom razinom emisija ugljika, ujedno povećavajući razinu sigurnosti:
                     
                                 i.
                              
                              
                                 uvođenje novih tehnologija i inovacija, osim onih obuhvaćenih višegodišnjim radnim programom;
                              
                           
                                 ii.
                              
                              
                                 usluge prijevoza robe;
                              
                           
                                 iii.
                              
                              
                                 mjere za smanjenje buke željezničkog teretnog prometa naknadnim opremanjem postojećeg voznog parka.
                              
                           
               
                     2.3
                  
                  
                     Prioriteti za financiranje u prometu u svrhu poboljšanja integracije i međusobnog povezivanja vrsta prijevoza i jačanja interoperabilnosti prijevoznih usluga istodobno osiguravajući pristup prometnim infrastrukturama:
                     
                                 i.
                              
                              
                                 sustavi telematskih aplikacija osim onih obuhvaćenih višegodišnjim radnim programom;
                              
                           
                                 ii.
                              
                              
                                 mjere za bolji pristup prometnim infrastrukturama za osobe s invaliditetom;
                              
                           
                                 iii.
                              
                              
                                 mjere za provedbu prometnih infrastruktura u čvorištima osnovne mreže, uključujući urbana čvorišta;
                              
                           
                                 iv.
                              
                              
                                 poveznice s multimodalnim logističkim platformama i njihov razvoj.
                              
                           
               
                     2.4
                  
                  
                     Financijski instrumenti CEF-a
                     
                                 i.
                              
                              
                                 doprinos financijskim interesima kako je definirano u članku 14. i Dijelu III. priloga CEF-u;
                              
                           
                                 ii.
                              
                              
                                 mjere za potporu programa za inovativne financijske instrumente.”